बजाज के ओर से नाया पल्सर 200SS, दमदार डिज़ाइन अवुरी शानदार माइलेज के वादा
नई दिल्ली – पल्सर के लॉंच भईला के करीब दस साल बाद भी ए मोटर साईकल के मांग में कवनो कमी नईखे आईल। हालांकि, ए बीच ए बाइक के अलग-अलग कई गो अवतार बाज़ार में आ चुकल बा।
अब बजाज ए मोटर साईकल के नाया अवतार, “पल्सर 200SS” के बाज़ार में उतारे के तैयारी कईले बा। हालांकि, अभी ए बाइक के आवे में कुछ समय लागि, कंपनी के मुताबीक ए साल के दिवाली तक इ बाइक भारतीय ग्राहक खातिर उपलब्ध हो जाई।
पल्सर 200SS, अभी बाज़ार में मौजूद प्लसर 200NS के उन्नत रूप हटे। कंपनी के ओर से जारी फोटो से बाइक पहिले से कहीं जादा भड़कदार अवरू दमदार लागतिया।
बाइक में स्प्लीट सीट, भड़कदार टंकी, नाया सस्पेंशन बाटे, जेकरा चलते इ यामाहा R15 V2.0, होंडा CBR150R अवुरी हीरो करिज़्मा ZMR के संगे निमान से मुक़ाबला क सकतिया।
ए बाइक के सबसे विशेष फ़ीचर एकर माइलेज बाटे – कंपनी के मुताबीक रोड प इ बाइक 50 किलोमीटर से ऊपर के माइलेज दिही। अभी तक ए स्तर के माइलेज सिर्फ 125 सीसी तक बाइक तक ही सीमित रहे, 200सीसी वर्ग में ए तरह के माइलेज बाइक चलावे वाला लोग खातिर शुभ समाचार बाटे।
बाइक के इंजन बजाज के पेटेंटेड, डिजिटल ट्विन स्पार्क टेक्नालजी (DTSi) प आधारित बाटे। चार वाल्व लिक्विड कूल्ड 200सीसी इंजन से 8000 आरपीएम प 18.30 Nm के टार्क अवुरी 23.52PS के अधिकतम शक्ति मिलेला।
स्पीड, कंपनी के मुताबीक 0 से 60 किलोमीटर के गति पावे में बाइक के मात्र 3.7 सेकंड के समय लागेला।
बाइक में लागल प्रॉजेक्टर हेडलाइट, स्टील जाईसन चमकदार ब्रेक लाइन, हैंडल प क्लिप अवुरी फ़ीचर के देखत मानल जाता कि, एकर दाम 1,00,000 (एक लाख) रुपया के आसपास रही, हालांकि कंपनी से ए बारे में कवनो सूचना नईखे मिलल।
mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva